CELEX: 62015CN0533
Language: lt
Date: 2015-10-13 00:00:00
Title: Byla C-533/15: 2015 m. spalio 13 d. Bundesgerichtshof (Vokietija) pateiktas prašymas priimti prejudicinį sprendimą byloje Feliks Frisman/Finnair Oyj

8.2.2016   
            
            
               LT
            
            
               Europos Sąjungos oficialusis leidinys
            
            
               C 48/8
            
         2015 m. spalio 13 d.Bundesgerichtshof (Vokietija) pateiktas prašymas priimti prejudicinį sprendimą byloje Feliks Frisman/Finnair Oyj
   
   (Byla C-533/15)
   (2016/C 048/14)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesgerichtshof
   
   
      Šalys pagrindinėje byloje
   
   
      Ieškovas: Feliks Frisman
   
      Atsakovė: Finnair Oyj
   
   
      Prejudiciniai klausimai
   
   
               1.
            
            
               Ar 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) 5 straipsnio 1 punkto a papunktis turi būti aiškinamas taip, kad sąvoka „sutartis“ taip pat apima ir teisę į kompensaciją pagal 2004 m. vasario 11 d. Europos Parlamento ir Tarybos reglamento (EB) Nr. 261/2004, nustatančio bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinančio Reglamentą (EEB) Nr. 295/91, 7 straipsnį, kurios reikalaujama iš skrydį vykdančio oro vežėjo, nesudariusio sutarties su keleiviu?
            
         
               2.
            
            
               Tiek, kiek taikomas Reglamento (EB) Nr. 44/2001 5 straipsnio 1 punktas:
               Ar vežant keleivius netiesioginiu skrydžiu su persėdimu tarpiniuose oro uostuose be ilgesnių pertraukų tarp skrydžių, pirmosios maršruto atkarpos įlaipinimo vieta laikytina prievolės vykdymo vieta pagal Reglamento (EB) Nr. 44/2001 5 straipsnio 1 punkto b papunkčio antrą įtrauką net ir tuo atveju, kai netiesioginį skrydį vykdo keli oro vežėjai, o ieškinys reiškiamas oro vežėjui, vykdžiusiam kitos maršruto atkarpos skrydį, kuris buvo atidėtas ilgam laikui?
            
         
      (1)  OL L 12, p. 1; 2004 m. specialusis leidimas lietuvių k., 19 sk., 4 t., p. 42.